Dadîya di domanan Neşe Altun (25) a ke TOKÎ ya Kevenlî ya Wanî de ciwîyayêne û digan bîye keyeyê xo de ameye kiştene.
Dima ke kiştox yan zî kiştoxî remayî cîranê ke vengê çekan eşnawitî şîyî keye û Altune mîyanê gonî de dîye. Altuna ke bi giranî birîndar bîye wedarîyaye nêweşxane. Rixmê pêro mudaxelayan zî Altune dinyaya xo bedilnaye. Ame parekerdene ke Altune milê xo ra gule werd û ameye kiştene. Polîsan nêweşxane de îfadeyê cîranan girewt. Cenazaya Altune pê wesayîtê şaredarîye nêweşxane ra gêrîyaye û goristanê Wanî de ameye definkerdene. Balkêş o ke keyeyê Altune ra kesêk/e tewrê cenaza nêbi/î. Ame zanayene ke Altune wextêkê nêzdî de mêrdeyê xo ra cîya bîya, di domananê xo reyde ciwîyayêne û digan bîye.
